
Camera Deputaţilor

Nr.27/551/13 decembrie 2007

R A P O R T

asupra propunerii legislative pentru modificarea şi completarea Legii nr.19/2000 privind sistemul public de pensii şi alte drepturi de asigurări sociale

În conformitate cu prevederile art.95 din Regulamentul Camerei Deputaţilor, Comisia pentru muncă şi protecţie socială a fost sesizată, prin adresa nr. Plx 805 din 28 noiembrie 2007, cu dezbaterea pe fond în procedură obişnuită a propunerii legislative pentru modificarea şi completarea Legii nr.19/2000 privind sistemul public de pensii şi alte drepturi de asigurări sociale.
La întocmirea prezentului raport Comisia a avut în vedere:

· avizul favorabil al Consiliului Legislativ (nr.900/05.07.2007)

· avizul favorabil al Consiliului Economic şi Social (nr.1206/25.06.2007)
· avizul favorabil al Comisiei pentru egalitatea de şanse pentru femei şi bărbaţi (nr.37/507/04.12.2007)

· punctul de vedere negativ al Guvernului (nr.2007/02.08.2007).
Propunerea legislativă are ca obiect de reglementare modificarea art.58 din Legea nr.19/2000 privind sistemul public de pensii şi alte drepturi de asigurări sociale, cu modificările şi completările ulterioare, astfel încât să beneficieze de pensie de invaliditate, indiferent de stagiul de cotizare, şi persoanele a căror invaliditate s-a ivit ca urmare a neoplaziilor şi SIDA.
Comisia propune Plenului Camerei Deputaţilor aprobarea propunerii legislative întrucât persoanele cărora le-a fost afectată capacitatea de muncă în urma contractării unor boli grave, precum neoplaziile şi SIDA, întâmpină greutăţi deosebite, de multe ori insurmontabile, în menţinerea lor în activitate.
Propunerea legislativă face parte din categoria legilor organice, conform prevederilor art.73 alin.(3) din Constituţia României, republicată.

La dezbaterile care au avut loc în şedinţa comisiei din 12 decembrie 2007 au participat, în conformitate cu prevederile art.55 din Regulamentul Camerei Deputaţilor, republicat:

· d-na Denisa Pătraşcu – Secretar de Stat, Ministerul Muncii, Familiei şi Egalităţii de Şanse

· d-na Georgeta Bratu – director, Ministerul Muncii, Familiei şi Egalităţii de Şanse

· d-na Cecilia Sebe – şef serviciu, Ministerul Muncii, Familiei şi Egalităţii de Şanse.
La lucrările comisiei au fost prezenţi 17 deputaţi, din totalul de 18 membri ai comisiei.

Raportul comisiei a fost adoptat cu unanimitate de voturi.
Propunerea legislativă a fost respinsă de Senat în şedinţa din 12 noiembrie 2007.

Camera Deputaţilor este Cameră decizională, potrivit prevederilor art.75 din Constituţia României, republicată, şi ale art.92 din Regulamentul Camerei Deputaţilor, republicat.

În urma dezbaterilor, Comisia propune admiterea cu modificări a propunerii legislative, după cum urmează: 
Amendamente admise

În urma dezbaterilor, Comisia propune adoptarea propunerii legislative cu următoarele amendamente:
	Nr. crt.
	Text act normativ de bază
	Text proiect de modificare şi/sau completare
	Text propus de Comisie

(autorul amendamentului)
	Motivarea

amendamentelor propuse

	1
	__
	Titlul legii

Lege pentru modificarea şi completarea Legii nr.19/2000 privind sistemul public de pensii şi alte drepturi de asigurări sociale


	Lege pentru modificarea art.58 din Legea nr.19/2000 privind sistemul public de pensii şi alte drepturi de asigurări sociale

Autor: Comisia pentru muncă şi protecţie socială 


	Pentru respectarea normelor de tehnică legislativă. 

	2
	__
	Articol unic. – Legea nr.19/2000 privind sistemul public de pensii şi alte drepturi de asigurări sociale se modifică după cum urmează:


	Articol unic. – Articolul 58 din Legea nr.19/2000 privind sistemul public de pensii şi alte drepturi de asigurări sociale, publicată în Monitorul Oficial al României, Partea I, nr.140 din 1 aprilie 2000,  cu modificările şi completările ulterioare, se modifică şi va avea următorul cuprins:

Autor: Comisia pentru muncă şi protecţie socială 

	Pentru respectarea normelor de tehnică legislativă. 

	3
	Art.58. - În cazul în care invaliditatea s-a ivit ca urmare a unui accident de muncă, a unei boli profesionale, a tuberculozei, precum şi în situaţia în care invaliditatea s-a ivit în timpul şi din cauza îndeplinirii obligaţiilor militare prevăzute la art.38 alin.(1) lit.c), asiguratul poate beneficia de pensie de invaliditate, indiferent de stagiul de cotizare.


	Art.58, va avea următorul text:

„În cazul în c are invaliditatea s-a ivit ca urmare a unui accident de muncă, a unei boli profesionale, a tuberculozei, neoplaziilor, SIDA, precum şi în situaţia în care invaliditatea s-a ivit în timpul şi din cauza îndeplinirii obligaţiilor militare prevăzute la art.38 alin.(1) lit.c), asiguratul poate beneficia de pensie de invaliditate, indiferent de stagiul de cotizare.”

	„Art.58. - În cazul în care invaliditatea s-a ivit ca urmare a unui accident de muncă, a unei boli profesionale, a tuberculozei, neoplaziilor, SIDA, precum şi în situaţia în care invaliditatea s-a ivit în timpul şi din cauza îndeplinirii obligaţiilor militare prevăzute la art.38 alin.(1) lit.c), asiguratul poate beneficia de pensie de invaliditate, indiferent de stagiul de cotizare.”

Autor: Comisia pentru muncă şi protecţie socială 

	Pentru respectarea normelor de tehnică legislativă.



Comisia propune aprobarea propunerii legislative în forma propusă în raport, cu unanimitate de voturi.
PREŞEDINTE,




SECRETAR,







Gheorghe Barbu




Kerekes Károly 

Şef serviciu, 

Consilier Elena MESAROŞ

Întocmit,

Consilier Elena ANGHEL

